لمارستان لقديم د سلا، و لاّ لمدراسة لبوعنانية، اللي معروف تا بفندف أسكور، ولاّ دار لقاضي، كانت مدرسة طبيّة ف سلا ف لمغريب. تبنا لمارستان ف وقت لمرينيين ف لوسط د لقرن 14، و كان واجد ف 1345. فاللول ملّي تبنا لمارستان كان مدراسة دينية، و موراها مارستان، و مبعد فندق، و ف اللّخر ولاّ متحف د لموسيقا التقليدية. لمارستان داخل فاللائحة ديال الترات لوطني ديال لمغريب بظهير ديال 2 دجنبر 1924. لأصل ديال لكلمة د مارستان هي من لفارسية، و تاتعني السبيطار. تبنا لمارستان ديال سلا ف وقت السلطان لمريني بوعنان فارس (و عليها تيتسمّا تا لمدراسة لبوعنانية)، و كمل لبني ديالو ف وقت ولدو أبو لحسن بن عتمان ف 1345. لمارستان، مع الجامع لكبير و لمدراسة لمرينية، غادي يردّو سلا مركز تقافي كانو تيجيولو لعولما من لأندلس و من الشرق. من مورا ما طاحت الدولة لمرينية ولاّ لمارستان فندق (كانت سميتو أسكور)، و من بعد محكمة شرعية ف لوقت د الربعينيات، و عليها تسمّا دار لقاضي. بالصور - دار القاضي أو “مارستان سلا” - عبق التاريخ وأصالة العمران - هوية بريس (2017) فندق أسكور - وزارة التقافة د لمغريب